Avis juridique important

|

32001H0194

Kommissionens henstilling af 5. marts 2001 om resultaterne af risikovurdering og strategier for risikobegrænsning for stofferne diphenylether, pentabromderivat; cumen (EØS-relevant tekst) (meddelt under nummer K(2001) 439)

EF-Tidende nr. L 069 af 10/03/2001 s. 0030 - 0036

Kommissionens henstillingaf 5. marts 2001om resultaterne af risikovurdering og strategier for risikobegrænsning for stofferne diphenylether, pentabromderivat; cumen(meddelt under nummer K(2001) 439)(EØS-relevant tekst)(2001/194/EF)KOMMISSIONEN FOR DE EUROPÆSKE FÆLLESSKABER,som henviser til traktaten om oprettelse af Det Europæiske Fællesskab,som henviser til Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer(1), særlig artikel 11, stk. 2, ogsom tager følgende i betragtning:(1) I artikel 10 i forordning (EØF) nr. 793/93 fastsættes det, hvilken procedure skal følges ved risikovurdering af stofferne på prioriteringslisterne i den medlemsstat, der er udpeget som referent.(2) Kommissionens forordning (EF) nr. 1488/94(2) indeholder principperne for vurdering af risikoen for mennesker og miljø ved eksisterende stoffer i overensstemmelse med forordning (EØF) nr. 793/93.(3) Når den medlemsstat, der er referent for et givet prioriteret stof, har vurderet den risiko, det pågældende stof udgør for mennesker og miljø, foreslår den, hvis det er relevant, en strategi for begrænsning af disse risici, herunder kontrolforanstaltninger og/eller overvågningsprogrammer.(4) Ifølge artikel 11 i forordning (EØF) nr. 793/93 skal risikovurderingen og den anbefalede strategi med henblik på begrænsning af risikoen ved stoffer på de prioriterede lister vedtages på fællesskabsplan efter fremgangsmåden i artikel 15 og offentliggøres af Kommissionen.(5) Ifølge artikel 1 i forordning (EØF) nr. 793/93 finder forordningen anvendelse med forbehold af andre fællesskabsforskrifter om beskyttelse af arbejdstagere og forbrugere, særlig Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet og andre relevante gældende fællesskabsinstrumenter(3).(6) Den første liste over prioriterede stoffer, som kræver særlig opmærksomhed, blev fastlagt ved Kommissionens forordning (EF) nr. 1179/94(4). Ifølge denne liste skal bl.a. følgende stof vurderes:- cumen.(7) Den anden liste over prioriterede stoffer, som kræver særlig opmærksomhed, blev fastlagt ved Kommissionens forordning (EF) nr. 2268/95(5). Ifølge denne liste skal bl.a. følgende stoffer vurderes:- diphenylether, pentabromderivat.(8) De medlemsstater, der er referenter, har for ovennævnte to stoffer afsluttet deres vurdering af risikoen for mennesker og miljø(6) og har i de relevante tilfælde foreslået strategier med henblik på begrænsning af disse risici.(9) Resultaterne af risikovurderingen af de to stoffer og de strategier, der anbefales til at begrænse risikoen ved et af de to stoffer, bør godkendes på fællesskabsplan.(10) Ifølge artikel 11, stk. 3, i forordning (EØF) nr. 793/93 skal Kommissionen tage resultaterne af risikovurderingen og de anbefalede strategier til risikobegrænsning i betragtning, når den fremsætter forslag til fællesskabsforanstaltninger i medfør af Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater(7), direktiv 89/391/EØF og andre relevante gældende fællesskabsinstrumenter.(11) Den Videnskabelige Komité for Toksicitet, Økotoksicitet og Miljø (CSTEE) er blevet hørt og har afgivet udtalelse om de risikovurderingsrapporter, der er nævnt i denne henstilling.(12) De i denne henstilling nævnte foranstaltninger er i overensstemmelse med udtalelse fra det udvalg, der er nedsat ved artikel 15 i forordning (EØF) nr. 793/93,HENSTILLER FØLGENDE:1. Alle sektorer, hvori der foregår import, produktion, transport, opbevaring, anvendelse i præparater eller anden fremstilling, brug, bortskaffelse eller genvinding af følgende stof:- diphenylether, pentabromderivatCAS nr. 32534-81-9Einecs nr. 251-084-2bør tage hensyn til resultaterne af den risikovurdering, som er gengivet i resuméform i afsnit I (sundhed/miljø) i bilag I. Disse resultater blev formuleret på grundlag af vurderingerne fra Den Videnskabelige Komité for Toksicitet, Økotoksicitet og Miljø (CSTEE)(8).2. De strategier for risikobegrænsning, som er beskrevet i afsnit II (strategi for risikobegrænsning) i bilag I, bør gennemføres.3. Alle sektorer, hvori der foregår import, produktion, transport, opbevaring, anvendelse i præparater eller anden fremstilling, brug, bortskaffelse eller genvinding af følgende stof:- cumenCAS nr. 98-82-8Einecs nr. 202-704-5bør tage hensyn til resultaterne af den risikovurdering, som er gengivet i resuméform i afsnit I (sundhed/miljø) i bilag II. Disse resultater blev formuleret på grundlag af vurderingerne fra Den Videnskabelige Komité for Toksicitet, Økotoksicitet og Miljø (CSTEE)(9).Udfærdiget i Bruxelles, den 5. marts 2001.På Kommissionens vegneMargot WallströmMedlem af Kommissionen(1) EFT L 84 af 5.4.1993, s. 1.(2) EFT L 161 af 29.6.1994, s. 3.(3) EFT L 183 af 29.6.1989, s. 1.(4) EFT L 131 af 26.5.1994, s. 3.(5) EFT L 231 af 28.9.1995, s. 18.(6) De fuldstændige risikovurderingsrapporter, som Kommissionen har modtaget dem fra referentmedlemsstaterne, er tilgængelige for offentligheden. Der foreligger tillige resuméer af dem. Begge ligger på det internetsted, der tilhører Det Europæiske Kemikaliekontor ved Det Fælles Forskningscenters Institut for Beskyttelse af Forbrugerne og deres Sundhed i Ispra, Italien. (http://ecb.ei.jrc.it/existing-chemicals/).(7) EFT L 262 af 27.9.1976, s. 201.(8) Miljørisikovurderingsrapporten blev gennemgået af CSTEE, og udvalgets udtalelse blev afgivet på det 13. møde i CSTEE-forsamlingen i Bruxelles den 4. februar 2000. Risikovurderingsrapporten vedrørende sundheden blev gennemgået af CSTEE, og udvalgets udtalelse blev afgivet på det 16. møde i CSTEE-forsamlingen i Bruxelles den 19. juni 2000. CSTEE's vurderinger kan findes på Internettet.(http://europa.eu.int/comm/food/fs/sc/sct/outcome_en.html).(9) Risikovurderingsrapporten blev gennemgået af CSTEE, og udvalgets udtalelse blev afgivet på det 15. møde i CSTEE-forsamlingen i Bruxelles den 5. maj 2000. CSTEE's vurderinger kan findes på Internettet.(http://europa.eu.int/comm/food/fs/sc/sct/outcome_en.html).BILAG I>TABELPOSITION>Risikovurdering vedrører gængs praksis under stoffets livscyklus som beskrevet i den risikovurdering, medlemsstatsreferenten har fremsendt til Kommissionen, for stoffet, som det bliver fremstillet og importeret i Det Europæiske Fællesskab.Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som flammehæmmer ved fremstilling af polyurethanskum til brug i bl.a. møbler og polstring. Stoffet er fra anden side anført at kunne benyttes som flammehæmmer i epoxyharpikser, phenolharpikser, umættede polyestere og tekstiler, men dette er ikke tilfældet i de virksomheder, der har leveret til EU i over 20 år. Da det ikke har været muligt at fremskaffe oplysninger om det samlede forbrug af stoffet i EU ved fremstilling eller import, kan der være anvendelser, der ikke er omfattet af risikovurderingen.I. RISIKOVURDERINGA. SUNDHEDKonklusionen af risikovurderingen forARBEJDSTAGEREer, at der er behov for yderligere oplysninger og/eller undersøgelser. Denne konklusion er nået på grundlag af følgende:- Der er behov for yderligere oplysninger, således at den risiko, der er forbundet med livslang udsættelse for stoffet, bliver beskrevet bedre.Der er brug for følgende oplysninger:- Arbejdstageres eksponering på huden.- Omfanget af absorption gennem huden (kvantitative oplysninger) bør afklares ved gennemførelse af en egnet undersøgelse af hudabsorption; afhængigt af resultatet af en sådan undersøgelse (dvs. ved tegn på signifikant hudabsorption) kan det blive nødvendigt at gennemføre en oral toksikokinetisk undersøgelse for at have tilstrækkelige sammenlignelige oplysninger til rådighed til fortolkning af de foreliggende toksicitetsundersøgelser med oral indgift.- Der er behov for helbredskontroloplysninger med henblik på undersøgelse af tegn på chloracne hos arbejdstagere.- Metodologi til risikokarakterisering af bioakkumulerende stoffer (livslang eksponering). Det kan indebære gennemførelse af en livstidsundersøgelse med rotter, afhængigt af, hvordan metodologien til vurdering af livslang eksponering tilrettelægges, og hvilke databehov en sådan metodologi forudsætter.Konklusionen af risikovurderingen forFORBRUGEREer, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:- Risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.Konklusionen af risikovurderingen forOFFENTLIGHEDENS UDSÆTTELSE VIA MILJØETer, at der er behov for yderligere oplysninger og/eller undersøgelser. Denne konklusion er nået på grundlag af følgende:- Der er behov for yderligere oplysninger, således at den risiko, der er forbundet med livslang udsættelse for stoffet, bliver beskrevet bedre.Der er brug for følgende oplysninger:- Metodologi til risikokarakterisering af bioakkumulerende stoffer (livslang eksponering). Det kan indebære gennemførelse af en livstidsundersøgelse med rotter, afhængigt af, hvordan metodologien til vurdering af livslang eksponering tilrettelægges, og hvilke databehov en sådan metodologi forudsætter.- Måledata for faktisk eksponering fra lokale kilder.Konklusionen af risikovurderingen forSPÆDBØRNS UDSÆTTELSE VIA MÆLKer, at der er behov for yderligere oplysninger og/eller undersøgelser. Denne konklusion er nået på grundlag af følgende:- Der er behov for yderligere oplysninger, således at den risiko, der er forbundet med spædbørns udsættelse for stoffet via modermælk og komælk, bliver beskrevet bedre.Der er brug for følgende oplysninger:- Oplysninger om stoffets toksikokinetik i relation til modermælk, bl.a. barnets optagelse af stoffet fra modermælken, tidsforløbet for udskillelse af stoffet i modermælken i ammeperioden og den fremtidige udviklingstendens for modermælks indhold af stoffet.- Oplysninger om stoffets relative levertoksicitet hos unge og voksne dyr (inklusive nyfødte).- Yderligere undersøgelser af potentielle virkninger for adfærden som følge af neonatal dosering med henblik på at bestemme virkningernes reproducerbarhed, virkninger af gentagen dosering og signifikansen af virkningerne på menneskers udvikling.- En flergenerations reproduktionsundersøgelse med henblik på at finde eventuelle andre virkninger som følge af eksponering med modermælken. Hvis undersøgelsen tilrettelægges korrekt, kan den vise, om unge dyr er mere følsomme over for leverpåvirkninger, og om der forekommer adfærdsforskelle.- Skøn over eksponering fra lokale og regionale kilder og koncentrationen af stoffet i komælk.Dog vil strategien for begrænsning af miljørisikoen i afsnit II i bilag I fjerne behovet for yderligere information.Konklusionen af risikovurderingen forSUNDHEDEN (fysiske og kemiske egenskaber)er, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:- Risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.B. MILJØKonklusionen af risikovurderingen forATMOSFÆRENer, at der på nuværende tidspunkt hverken er behov for yderligere oplysninger og/eller undersøgelser eller andre riskobegrænsende foranstaltninger end dem, som allerede er truffet. Denne konklusion er nået på grundlag af følgende:- Risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige.Konklusionen af risikovurderingen forAKVATISKE ØKOSYSTEMER og TERRESTRISKE ØKOSYSTEMERer, at der er behov for særlige foranstaltninger for at begrænse risikoen. Denne konklusion er nået på grundlag af følgende:- Mulige virkninger for det lokale vandmiljø (sedimenter) og terrestriske miljø som følge af eksponering fra produktion af polyurethanskum- Mulig sekundær forgiftning af ovennævnte miljømedier både på lokalt og regionalt niveau som følge af eksponering fra produktion og/eller brug af polyurethanskum.Konklusionen af risikovurderingen forMIKROORGANISMER I SPILDEVANDSBEHANDLINGSANLÆGer, at der er behov for yderligere oplysninger, således at risikoen for mikroorganismerne i spildevandsbehandlingsanlæg bliver beskrevet bedre.- For at få udfyldt de manglende data er en test med mikroorganismer fra et spildevandsbehandlingsanlæg påkrævet.Dog vil strategien for begrænsning af miljørisikoen i afsnit II i bilag I fjerne behovet for yderligere information.II. STRATEGI FOR RISIKOBEGRÆNSNINGFor SUNDHEDENDet formelle resultat af vurderingen af sundhedsrisikoen ved stoffet er, at der er behov for yderligere oplysninger/undersøgelser, men medlemsstaterne har allerede taget til efterretning, at der er usikkerhed omkring risikobeskrivelsen for spædbørn, der udsættes for stoffet via mælk. Navnlig er man betænkelig ved, at koncentrationen i modermælk kan tænkes at stige inden for den tid, der tager at indhente de oplysninger, der er nødvendige for at forbedre risikobeskrivelsen og afklare nogle af de usikre punkter. Ved eventuelle risikobegrænsende foranstaltninger for stoffet skal der tages højde for betænkelighederne ved, at spædbørn udsættes for stoffet via mælk.For MILJØETMan bør overveje at begrænse markedsføring og brug af stoffet og varer, der indeholder stoffet, på fællesskabsplan for at mindske risikoen for sekundær forgiftning som følge af produktion og brug af polyurethanskum(1).Foranstaltningerne til beskyttelse af miljøet vil også mindske menneskers udsættelse for stoffet.Fremtidig brug af stoffet bør nøje overvåges.Det bør overvejes at overvåge import af varer i EU.(1) Risikovurderingen og strategien for risikobegrænsning har kun omhandlet produktion og brug af stoffet i polyurethanskum; alle andre anvendelser, der medfører emission og udledning til miljøet, er uacceptabel.BILAG II>TABELPOSITION>Risikovurderingen vedrører gængs praksis under stoffets livscyklus som beskrevet i den risikovurdering, medlemsstatsreferenten har fremsendt til Kommissionen, for stoffet, som det bliver fremstillet og importeret i Det Europæiske Fællesskab.Af risikovurderingen, der bygger på tilgængelige oplysninger, fremgår det, at stoffet i EU hovedsagelig benyttes som mellemprodukt i den kemiske industri til fremstilling af phenol og acetone. Blandt andre anvendelser er udgangsmateriale til fremstilling af overfladeaktive stoffer, syntese af α-methylstyren, acetophenon og diisopropylbenzen, samt katalysator i acryl/polyester-harpikser. Da det ikke har været muligt at fremskaffe oplysninger om det samlede forbrug af stoffet i EU ved fremstilling eller import, kan der være anvendelser, der ikke er omfattet af risikovurderingen.Ved risikovurderingen er der påvist andre eksponeringskilder for mennesker og miljø, især olieprodukter, som ikke er en del af selve stoffets livscyklus, således som det bliver fremstillet og importeret i Det Europæiske Fællesskab. Risiciene fra denne eksponering indgår ikke i nærværende risikovurdering. Den fuldstændige risikovurderingsrapport, som referentmedlemsstaten har fremsendt til Kommissionen, indeholder imidlertid oplysninger, der kan benyttes til en vurdering af de nævnte risici.I. RISIKOVURDERINGA. SUNDHEDKonklusionen af risikovurderingen forARBEJDSTAGERE, FORBRUGERE og OFFENTLIGHEDENS UDSÆTTELSE VIA MILJØETer, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:- Risikovurderingen har vist, at der ikke forventes nogen risiko. De risikobegrænsende foranstaltninger, som allerede er truffet, anses for tilstrækkelige(1).B. MILJØKonklusionen af risikovurderingen forATMOSFÆREN, AKVATISKE ØKOSYSTEMER og TERRESTRISKE ØKOSYSTEMERer, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:- Risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.Konklusionen af risikovurderingen forMIKROORGANISMER I SPILDEVANDSBEHANDLINGSANLÆGer, at der på nuværende tidspunkt hverken er behov for yderligere oplysninger og/eller undersøgelser eller andre risikobegrænsende foranstaltninger end dem, som allerede er truffet. Denne konklusion er nået på grundlag af følgende:- Risikovurderingen har vist, at der ikke forventes nogen risiko for ovennævnte miljømedier. De risikobegrænsende foranstaltninger, som allerede er truffet, anses for tilstrækkelige.II. STRATEGI FOR RISIKOBEGRÆNSNINGIngen.(1) Herunder brug af EF-grænseværdier for erhvervsmæssig eksponering med henblik på beskyttelsen af arbejdstagere mod kemiske risici. Cumen er opført i bilaget til Kommissionens direktiv 2000/39/EF af 8. juni 2000 (EFT L 142 af 16.6.2000, s. 47) om etablering af den første liste over vejledende grænseværdier for erhvervsmæssig eksponering til gennemførelse af Rådets direktiv 98/24/EF (EFT L 131 af 5.5.1998, s. 11) om beskyttelse af arbejdstagernes sundhed og sikkerhed mod farerne ved at være udsat for kemiske agenser under arbejdet.


title: Rådets henstilling af 10. juli 2012 om Bulgariens nationale reformprogram for 2012 og med Rådets udtalelse om Bulgariens konvergensprogram for 2012-2015

text:
               24.7.2012

               DA

               Den Europæiske Unions Tidende

               C 219/9

         RÅDETS HENSTILLING
   af 10. juli 2012
   om Bulgariens nationale reformprogram for 2012 og med Rådets udtalelse om Bulgariens konvergensprogram for 2012-2015
   2012/C 219/03
   RÅDET FOR DEN EUROPÆISKE UNION,
   som henviser til traktaten om Den Europæiske Unions funktionsmåde, særlig artikel 121, stk. 2, og artikel 148, stk. 4,
   som henviser til Rådets forordning (EF) nr. 1466/97 af 7. juli 1997 om styrkelse af overvågningen af budgetstillinger samt overvågning og samordning af økonomiske politikker (1), særlig artikel 9, stk. 2,
   som henviser til Europa-Parlamentets og Rådets forordning (EU) nr. 1176/2011 af 16. november 2011 om forebyggelse og korrektion af makroøkonomiske ubalancer (2), særlig artikel 6, stk. 1,
   som henviser til henstilling fra Europa-Kommissionen,
   som henviser til konklusioner fra Det Europæiske Råd,
   som henviser til udtalelse fra Beskæftigelsesudvalget,
   som har hørt Det Økonomiske og Finansielle Udvalg, og
   som tager følgende i betragtning:

               (1)

               Den 26. marts 2010 godkendte Det Europæiske Råd Kommissionens forslag til en ny strategi for vækst og beskæftigelse, Europa 2020, baseret på en øget samordning af de økonomiske politikker, som fokuserer på nøgleområder, hvor der skal gøres en særlig indsats for at øge Europas potentiale for bæredygtig vækst og konkurrenceevne.

               (2)

               Rådet vedtog den 13. juli 2010 en henstilling om de overordnede retningslinjer for medlemsstaternes og Unionens økonomiske politikker (2010-2014) og den 21. oktober 2010 en afgørelse om retningslinjer for medlemsstaternes beskæftigelsespolitikker (3), som tilsammen udgør de »integrerede retningslinjer«. Medlemsstaterne blev opfordret til at tage de integrerede retningslinjer i betragtning i deres nationale økonomiske politik og beskæftigelsespolitik.

               (3)

               Den 12. juli 2011 vedtog Rådet en henstilling (4) om Bulgariens nationale reformprogram for 2011 og afgav en udtalelse om Bulgariens opdaterede konvergensprogram for 2011-2014.

               (4)

               Den 23. november 2011 vedtog Kommissionen den anden årlige vækstundersøgelse, som markerede starten på det andet europæiske semester med forudgående og integreret politisk samordning, som er forankret i Europa 2020-strategien. Den 14. februar 2012 vedtog Kommissionen på basis af forordning (EU) nr. 1176/2011 rapporten om varslingsmekanismen, hvori Bulgarien blev udpeget som en af de medlemsstater, for hvilke der ville blive gennemført en dybdegående undersøgelse.

               (5)

               Rådet vedtog den 1. december 2011 konklusioner, der opfordrer Udvalget for Social Beskyttelse til i samarbejde med Beskæftigelsesudvalget og andre udvalg at forelægge sine synspunkter vedrørende foranstaltninger, der er anbefalet inden for Europa 2020-politikcyklussen. Disse synspunkter udgør en del af Beskæftigelsesudvalgets udtalelse.

               (6)

               Europa-Parlamentet har været behørigt inddraget i Det Europæiske Semester i overensstemmelse med forordning (EF) nr. 1466/97 og vedtog den 15. februar 2012 en beslutning om beskæftigelse og sociale aspekter i den årlige vækstundersøgelse for 2012 og en beslutning om bidraget til den årlige vækstundersøgelse 2012.

               (7)

               Den 2. marts 2012 tilsluttede Det Europæiske Råd sig prioriteterne med henblik på sikring af finansiel stabilitet, finanspolitisk konsolidering og tiltag til fremme af vækst (på linje med Rådets konklusioner af 9. december 2011 og i forlængelse af Kommissionens årlige vækstundersøgelse for 2012). Det understregede behovet for at fortsætte en differentieret og vækstfremmende finanspolitisk konsolidering, genetablere normale lånemuligheder for økonomien, fremme vækst og konkurrenceevne, håndtere arbejdsløsheden og de sociale konsekvenser af krisen og modernisere den offentlige forvaltning.

               (8)

               Den 2. marts 2012 opfordrede Det Europæiske Råd tillige de medlemsstater, der deltager i europluspagten, til at fremlægge deres tilsagn i så god tid, at de kan indgå i deres stabilitets- eller konvergensprogrammer og i deres nationale reformprogrammer.

               (9)

               Den 12. april 2012 forelagde Bulgarien sit konvergensprogram for perioden 2012-2015 og sit nationale reformprogram for 2012. For at tage hensyn til de indbyrdes sammenhænge mellem de to programmer er de blevet vurderet sammen. I en dybdegående undersøgelse i henhold til artikel 5 i forordning (EU) nr. 1176/2011 har Kommissionen også vurderet, om Bulgarien er påvirket af makroøkonomiske ubalancer. Kommissionen konkluderede i sin dybdegående undersøgelse, at Bulgarien befinder sig i en situation med en intern makroøkonomisk ubalance, som dog ikke er uforholdsmæssigt stor.

               (10)

               Ifølge Bulgariens første 2012-indberetning af underskuds- og gældstal for årene 2008-2011 med henblik på anvendelse af proceduren i forbindelse med uforholdsmæssigt store underskud lå det samlede offentlige underskud i 2011 under traktatens referenceværdi på 3 % af BNP. Samtidig forventes det i Kommissionens tjenestegrenes prognose for 2012, at det samlede offentlige underskud holder sig under referenceværdien i traktaten og falder yderligere i prognoseperioden. Som følge deraf og i overensstemmelse med stabilitets- og vækstpagten vedtog Kommissionen den 30. maj 2012 en henstilling med henblik på Rådets afgørelse (5) om ophævelse af afgørelsen om et uforholdsmæssigt stort underskud i henhold til artikel 126, stk. 12 i traktaten.

               (11)

               Baseret på vurderingen af konvergensprogrammet i henhold til forordning (EF) nr. 1466/97 er Rådet af den opfattelse, at det makroøkonomiske scenarie, der danner grundlag for de budgetmæssige fremskrivninger i konvergensprogrammet, i sammenligning med Kommissionens tjenestegrenes prognose for foråret 2012 er optimistisk for perioden 2012-2013, hvor den årlige vækst forventes at nå op på 1,4 % i 2012 og 2,5 % i 2013. Kommissionens tjenestegrenes prognose for 2012 opererer med en vækst i BNP på 0,5 % i 2012 og 1,9 % i 2013. Efter korrektionen af underskuddet i 2011 har den budgetstrategi, der er skitseret i programmet, til formål at opnå en budgetstilling ved afslutningen af programperioden, der er tæt på balance, både med hensyn til den strukturelle og samlede budgetsaldo. Den mellemfristede budgetmålsætning som defineret i strukturelle termer er blevet korrigeret marginalt fra et underskud på 0,6 % af BNP til et underskud på 0,5 % af BNP. Den nye mellemfristede budgetmålsætning afspejler i tilstrækkelig grad kravene i stabilitets- og vækstpagten. På baggrund af den (genberegnede) strukturelle budgetsaldo (6) planlægger Bulgarien at opfylde sin mellemfristede budgetmålsætning i løbet af konvergensprogramperioden.
               I 2012-2014 vil vækstraten i de offentlige udgifter, hvori de diskretionære foranstaltninger på indtægtssiden er indregnet, overholde benchmarket for udgifter i stabilitets- og vækstpagten, men overskride det i 2015. Den planlagte finanspolitiske konsolidering står over for en række risici som følge af i) lavere indtægter på baggrund af det optimistiske makroøkonomiske scenarie samt den for skatteprovenuet mindre fordelagtige vækststruktur i økonomien og ii) ineffektivitet i den offentlige sektor, især med hensyn til restancer på sundhedsområdet, som kan medføre et betydeligt udgiftspres. Gældskvoten ligger under 60 % af BNP og forventes ifølge konvergensprogrammet at toppe tæt på 20 % af BNP i 2012 for derefter at falde resten af programperioden. Der er betydelig plads til forbedring med hensyn til overholdelse af skattereglerne, og fremskridt inden for dette område vil gøre det muligt for Bulgarien at støtte udgifter, der kan resultere i højere vækst. Et krav om at holde budgetunderskuddet under 2 % og begrænse de offentlige udgifter til 40 % af BNP er blevet vedtaget som en ændring af den organiske finanslov, hvilket styrker den finanspolitiske rammes bindende karakter og øger forudsigeligheden i budgetplanlægningen. Det er dog stadig nødvendigt at forbedre indholdet af den mellemfristede budgetmæssige ramme yderligere og styrke rapporteringen efter periodiseringsprincippet, bl.a. ved at forbedre kvaliteten og rettidigheden ved rapporteringen fra statsejede virksomheder og subnationale regeringer.

               (12)

               Regering har gjort betragtelige fremskridt med hensyn til nogle af foranstaltningerne i pensionsreformen, bl.a. vedrørende pensionsalderen for både mænd og kvinder og tjenestetiden for ansatte i militæret og politiet. Det er imidlertid fortsat en helt central mellemfristet udfordring at håndtere den manglende tilstrækkelighed af pensioner. I ændringerne indgår ikke skridt til at gøre den lovbestemte pensionsalder ens for mænd og kvinder. De indebærer heller ikke en effektiv reduktion af mulighederne for tidlig tilbagetrækning for ansatte. Inklusionen af personer, der ikke betaler pensionsbidrag, udgør fortsat en central udfordring, hvilket ligeledes gælder strengere kontrol og kriterier for tildeling af invalidepension.

               (13)

               Bulgarien har den største befolkningsandel med risiko for at lide alvorlige materielle afsavn i Unionen, idet ældre og børn er særligt udsatte. Der er brug for omfattende foranstaltninger. En effektivisering af de sociale overførsler bør opprioriteres. Kun halvdelen af de økonomisk aktive romaer er i beskæftigelse. Den nyligt vedtagne nationale strategi for integration af romaer fokuserer på mange forskellige hindringer, men skal stadig understøttes af en detaljeret handlingsplan, hvis den skal kunne omsættes i perioden 2012-2020.

               (14)

               Krisen har haft en særlig stærk virkning på lavtkvalificerede arbejdstagere (som udgør størstedelen af de arbejdsløse), og den har bevirket en betydelig stigning i ungdomsarbejdsløsheden. Derudover er antallet af langtidsledige siden 2009 steget betydeligt hurtigere end i resten af Unionen, hvilket hovedsagelig skyldes et voksende kvalifikationsmæssigt og geografisk misforhold, da der er blevet nedlagt flest arbejdspladser for lavtkvalificerede. Der bør iværksættes en undersøgelse af det system, der fastsætter minimumsgrænser for bidrag til sociale sikringsordninger, da det kan bidrage til at reducere sort arbejde og sikre, at lavtkvalificerede arbejdstagere ikke udkonkurreres. Regeringens foranstaltninger med henblik på at fastfryse den offentlige sektors lønudgifter i 2010-2012 har udgjort en relevant og passende respons, som også har bidraget til at bringe arbejdsomkostningerne tættere på produktivitetsniveauet. Der er blevet lanceret et omfattende nationalt initiativ for at integrere unge mennesker på arbejdsmarkedet. Den offentlige arbejdsformidling er stadig af relativ lav kvalitet, og uddannelsen af personalet bør intensiveres, særligt for så vidt angår »romakontaktformidlere«. Der er behov for yderligere tiltag for at forbedre de tjenester, der tilbydes i forbindelse med aktivering, jobsøgning, matchning, omskoling og individuelle tjenester for lavtkvalificerede.

               (15)

               Bulgarien har den højeste andel af personer med ringe færdigheder inden for læsning, matematik og naturvidenskab i Unionen (ifølge OECD's program for international elevevaluering (Pisa) 2009), hvilket er et tegn på betydelige strukturelle hindringer for uddannelse af høj kvalitet. Dette lave uddannelsesmæssige udbytte hænger sammen med en begrænset adgang til uddannelse for vanskeligt stillede grupper, især blandt romaerne, skolernes begrænsede selvbestemmelse, en manglende incitamentsstruktur, et dårligt nationalt evalueringssystem og utilstrækkelige ansvarsforhold. Inden for de højere uddannelser er fremskridtene forsat meget begrænsede, selv om der er blevet iværksat visse lovende tiltag i den seneste tid. Gennemførelsen af ændringerne i den nye lov om højere uddannelse bør have højeste prioritet med hensyn til vækst og ledsages af passende overordnet styring, tilstrækkelig investering og politisk beslutsomhed.

               (16)

               Investeringsniveauet inden for forskning og innovation (F&I) er lavt i Bulgarien. Investeringerne i F&I skal hæves for at nå et nationalt mål på 1,5 % af BNP senest i 2020, og der skal udvikles en passende innovationsstrategi. F&I-forvaltningen i Bulgarien er fragmenteret. Bulgarien bør styrke sine universiteter og udvikle en strategi for at engagere højere uddannelsesinstitutioner i innovationsaktiviteter. Rammer, der fremmer samarbejde mellem universiteterne og den private sektor, bør udvikles yderligere, og midler bør tildeles på en gennemsigtig konkurrence- og meritbaseret måde. Der er fortsat flaskehalsproblemer for nystartede virksomheder og innovative små og mellemstore virksomheder, der søger finansiering. De offentlige finansielle instrumenter og garantier, der retter sig mod unge og innovative virksomheder, er i den tidlige gennemførelsesfase og virkningen heraf må afventes.

               (17)

               For øjeblikket er Bulgariens administrative kapacitet utilstrækkelig til at håndtere infrastrukturprojekter inden for områderne landeveje, jernbane og vandveje på korrekt vis. Den forvaltningsmæssige reform har hovedsagelig fokuseret på at reducere antallet af offentligt ansatte, hvorimod der kun har været begrænsede forsøg på at fjerne andre årsager til ineffektiviteten. Anvendelsen af EU-midler er fortsat begrænset på trods af vedvarende fremskridt de seneste to år. Hovedårsagen er eksistensen af komplicerede administrative procedurer og virksomhedernes vanskeligheder i forbindelse med at sikre medfinansiering. Der er fortsat også betydelige udfordringer med hensyn til at forbedre erhvervsmiljøet og det regulatoriske miljø og opnå fremskridt i den offentlige sektors administrative kapacitet. Gennemførelsen af elektronisk forvaltning er blevet forsinket mange gange. Skattesystemet i Bulgarien er kendetegnet ved markant skatteunddragelse og lav administrativ effektivitet. De administrative omkostninger til skatteopkrævning er høje, det samme gælder virksomhedernes tidsmæssige omkostninger ved at betale skat.

               (18)

               Den nye lovgivning om offentlige indkøb er et vigtig skridt mod et bedre system for overvågning, forebyggelse og sanktioner i forbindelse med uregelmæssigheder. Disse tiltag bør suppleres på to måder: i) De tiltænkte sanktioner skal anvendes effektivt, og ii) agenturet for offentlige indkøb bør tildeles ex officio-myndighed.

               (19)

               På trods af påbegyndte reformer opretholder Bulgarien stadig restriktioner for adgang til netværkssektorer som f.eks. jernbanetransport, telekommunikation og energi. Energimarkedernes funktion på både grossist- og detailniveauet er fortsat problematisk. Der er især behov for forbedringer med hensyn til manglen på elektricitets- og gasbørser og et velfungerende balanceringsmarked samt de regulerede forbrugerpriser. Derudover bør Bulgarien sikre den reguleringsmæssige uafhængighed af transmissionsnettet. Bulgarien er i høj grad afhængig af en enkelt energiforsyningsrute, og landets interne energimarkeds funktion er utilstrækkelig, hvilket udsætter det for risici for betydelige for forsyningschok. De eksisterende foranstaltninger til håndtering af energiafhængighed bør forbedres. Indtil videre har udbygningen af en ny infrastruktur for gas været for langsom. Selvom der formelt er vedtaget visse ønskelige reformer og andelen af vedvarende energi blev forøget i 2011, er reformernes gennemførelse fortsat utilfredsstillende på grund af indkøbsaftaler, private interessers påvirkning af den offentlige politik og dårlige ledelse af statsejede energiselskaber.

               (20)

               Bulgarien har givet en række tilsagn inden for rammerne af europluspagten. Disse tilsagn og gennemførelsen af de tilsagn, der blev afgivet i 2011, vedrører forbedring af de offentlige finansers holdbarhed, fremme af beskæftigelsen, forbedring af konkurrenceevnen i den offentlige sektor og styrkelse af finansiel stabilitet. Kommissionen har vurderet gennemførelsen af tilsagnene givet inden for rammerne af europluspagten. Der er taget hensyn til resultaterne af denne vurdering i disse henstillinger.

               (21)

               Som led i Det Europæiske Semester har Kommissionen gennemført en omfattende analyse af Bulgariens økonomiske politik. Den har vurderet konvergensprogrammet og det nationale reformprogram og fremlagt en dybdegående undersøgelse. Kommissionen har ikke blot taget hensyn til deres relevans for en holdbar finanspolitik og socioøkonomisk politik i Bulgarien, men også til, i hvor høj grad de er i overensstemmelse med EU's regler og retningslinjer, da der er behov for at styrke Unionens samlede økonomiske styring, ved at der fra EU-niveau gives input til kommende nationale beslutninger. Kommissionens henstillinger inden for rammerne af Det Europæiske Semester er afspejlet i henstilling 1-7 nedenfor.

               (22)

               På baggrund af denne vurdering har Rådet gennemgået konvergensprogrammet, og Rådets udtalelse (7) afspejles især i henstilling 1 nedenfor.

               (23)

               På baggrund af Kommissionens dybdegående undersøgelse og denne vurdering har Rådet gennemgået det nationale reformprogram og konvergensprogrammet. Rådets henstillinger i henhold til artikel 6 i forordning (EU) nr. 1176/2011 afspejles især i henstilling 3 og 5 nedenfor,

         HENSTILLER, at Bulgarien i perioden 2012-2013 træffer foranstaltninger med henblik på at:

               1)

               fortsætte den sunde finanspolitik med henblik på at opfylde den mellemfristede budgetmålsætning i 2012. Med henblik herpå gennemføre den budgetmæssige strategi som planlagt, således at overholdelsen af benchmarket for udgifter sikres, og forberede sig på at træffe yderligere foranstaltninger i tilfælde af, at der opstår risici for det budgetmæssige scenarie. Gøre en større indsats for at forbedre kvaliteten af det offentlige forbrug, især inden for uddannelses- og sundhedssektoren, og implementere en omfattende strategi for at sikre overholdelse af skattereglerne med henblik på at øge skatteprovenuet yderligere og gøre noget ved den sorte økonomi. Forbedre indholdet af den mellemfristede budgetmæssige ramme og kvaliteten af indberetningssystemet yderligere

               2)

               tage yderligere skridt til at reducere de risici, der knytter sig til pensionssystemets holdbarhed og tilstrækkelighed, ved at gøre den lovbestemte pensionsalder ens for mænd og kvinder, der har bidraget hele deres arbejdsliv. Indføre strengere kriterier for og kontrol med tildelingen af invalidepensioner

               3)

               fremskynde gennemførelsen af det nationale initiativ til bekæmpelse af ungdomsarbejdsløsheden. Sikre, at minimumsgrænsen for bidrag til social sikring ikke udgør en hindring for registreret arbejde. Øge indsatsen for at forbedre den offentlige arbejdsformidling. Gøre de sociale ydelser mere effektive for at undgå fattigdom, forbedre adgangen til sociale tjenesteydelser for børn og ældre, og gennemføre den nationale strategi for integration af romaer

               4)

               sætte mere fart på reformerne af relevant lovgivning vedrørende skoler og højere uddannelse samt dertilhørende foranstaltninger ved at fokusere på modernisering af læseplanerne, bedre uddannelse af lærere og sikring af adgang til uddannelse for vanskeligt stillede grupper. Forbedre nystartede og små og mellemstore virksomheders adgang til finansiering, især for virksomheder involveret i innovative aktiviteter

               5)

               gøre en større indsats for at reformere administrationen og styrke dennes kapacitet ved at reducere bureaukrati og omkostninger ved overholdelse af skattereglerne og i forbindelse med skatteopkrævning og forbedre udnyttelsen af EU-midler yderligere, især inden for landevejs- og jernbanetransport og vandforvaltning. Øge kvaliteten og uafhængigheden af det juridiske system, og fremskynde indførelsen af elektronisk forvaltning. Styrke den offentlige administrations kapacitet i centrale transportsektorer og tilsynsmyndighederne

               6)

               sikre en forsvarlig implementering af lovgivningen om offentlige indkøb. Styrke forebyggelsen af uregelmæssigheder, og anvende sanktionerne i loven om offentlige indkøb og i loven om interessekonflikter på en effektiv måde

               7)

               fjerne hindringer for markedsadgang, aftaler om garanterede fortjenester og priskontrol. Sikre uafhængigheden af transmissions- og distributionsnetoperatører. Gennemføre en strukturering af markedet, især af energibørser og balanceringsmarkeder. Forbedre infrastrukturen for elektricitet og gas og øge energieffektiviteten og kapaciteten i forbindelse med afbrydelser.

      Udfærdiget i Bruxelles, den 10. juli 2012.

            På Rådets vegne

         V. SHIARLY

            Formand

      (1)  EFT L 209 af 2.8.1997, s. 1.

      (2)  EUT L 306 af 23.11.2011, s. 25.

      (3)  Opretholdt for 2012 ved Rådets afgørelse 2012/238/EU af 26. april 2012 om retningslinjer for medlemsstaternes beskæftigelsespolitikker (EUT L 119 af 4.5.2012, s. 47).

      (4)  EUT C 209 af 15.7.2011, s. 5.

      (5)  Den efterfølgende rådsafgørelse 2012/370/EU blev vedtaget den 22. juni 2012 (EUT L 179 af 11.7.2012, s. 19).

      (6)  Den konjunkturkorrigerede saldo eksklusive engangsforanstaltninger og midlertidige foranstaltninger som genberegnet af Kommissionens tjenestegrene på basis af oplysningerne i programmet og ved hjælp af den i fællesskab aftalte metode.

      (7)  I henhold til artikel 9, stk. 2, i forordning (EF) nr. 1466/97.


               EUROPA-KOMMISSIONEN
                                              Bruxelles, den 26.7.2011
                                              SEK(2011) 969 endelig
              HENSTILLING FRA KOMMISSIONEN TIL RÅDET
om godkendelse af en aftale mellem Det Europæiske Atomenergifællesskab (Euratom)
  og Canadas regering om samarbejde om brug af kerneenergi til fredelige formål
 ---pagebreak---                       HENSTILLING FRA KOMMISSIONEN TIL RÅDET
     om godkendelse af en aftale mellem Det Europæiske Atomenergifællesskab (Euratom)
        og Canadas regering om samarbejde om brug af kerneenergi til fredelige formål
   1.       INDLEDNING
   Aftalen mellem Det Europæiske Atomenergifællesskab og Canadas regering om samarbejde
   om brug af kerneenergi til fredelige formål dækker de fleste områder af gensidig interesse.
   Aftalen er blevet ændret fem gange, siden den blev undertegnet for halvtreds år siden, og
   disse successive ændringer gør det vanskeligt at implementere den. Forhandlingsmandatet
   blev vedtaget af Rådet den 27. juli 2009. Målet med forhandlingerne var at forenkle aftalen,
   forudsat at der indføjes supplerende bestemmelser (især om teknologioverførsel).
   Aftalen vil sikre et bredt samarbejde om brug af kerneenergi til fredelige formål og skabe en
   generel ramme for politisk, teknisk og industrielt samarbejde. Den vil skabe en juridisk
   ramme både for parternes regeringer og industrielle operatører, som vil lette samarbejdet
   mellem parterne på dette område.
   2.       AFTALENS BETYDNING
   Betydningen af indgåelsen af denne aftale skyldes navnlig handelsmæssige behov.
   Canada har i mange været verdens næststørste producent af uran og har tegnet sig for ca.
   22 % af verdensproduktionen. Produktionen forventes at stige betydeligt fra 2013, idet der vil
   blive taget nye miner i drift. Med kendte uranressourcer på 572 000 t U3O8 (485 000 tU) og
   fortsat efterforskning vil Canada spille en vigtig rolle med hensyn til at opfylde den
   fremtidige globale efterspørgsel.
   Canada har i mange år været ledende inden for nuklear forskning og teknologi og har
   eksporteret komplette reaktorsystemer. Landet planlægger endvidere at udvide sin nukleare
   kapacitet over de næste 10 år ved at opføre ni nye reaktorer.
   Euratoms interesse i at undertegne aftalen bunder i, at Canada er en af dets hovedleverandører
   af naturligt uran. Fremme af handel på det nukleare område bidrager til Fællesskabets politik
   inden for energiforsyningssikkerhed og spredning af energikilderne.
   Endvidere bekræfter indgåelsen af denne aftale Canadas, Fællesskabets og Den Europæiske
   Unions medlemsstaters regeringers ikke-spredningsforpligtelse, skærpelsen og den nøje
   overholdelse af sikkerheds- og eksportkontrollen samt de fysiske beskyttelsesforanstaltninger.
DA                                                2                                               DA
 ---pagebreak---    3.        AFTALENS GRUNDTRÆK
   Målet med aftalen er et samarbejde mellem Euratom og Canada om brug af kerneenergi til
   fredelige formål. Samarbejdet omfatter (artikel III) hovedsagelig nuklear sikkerhed, levering
   af nukleart materiale, teknologioverførsel, overførsel af udstyr samt overførsel af tritium og
   tritiumrelateret udstyr.
   Aftalen definerer endvidere det materiale og udstyr, der er omfattet af denne aftale
   (artikel IV) – forskellige former for nukleart og ikke-nukleart materiale, udstyr, tritium og
   tritiumrelateret udstyr – og beskriver i detaljer betingelserne med hensyn til berigning
   (artikel VI). Aftalen indeholder en række bestemmelser om fastlæggelse af kriterier for
   overførsel af nukleart materiale og om løsning af konfliktsituationer. Det understreges, at
   nukleart materiale skal anvendes til fredelige formål og i overensstemmelse med
   sikkerhedskontrolaftalerne (i Fællesskabet: Euratoms sikkerhedskontrol i overensstemmelse
   med      Euratom-traktaten      og    IAEA's    sikkerhedskontrolaftaler    med     tilhørende
   tillægsprotokoller1).
   Internationale overførsler og handel med nukleare materialer forklares nærmere i artikel VII.
   Aftalen gentager principperne om nukleare materialers frie bevægelighed inden for
   Fællesskabet og tackler spørgsmålet om oparbejdning i artikel VIII. Spørgsmål vedrørende
   intellektuel ejendomsret (artikel IX) behandles i detaljer, og det samme gælder
   bestemmelserne om udveksling af oplysninger mellem parterne (artikel X).
   For at sikre en problemfri gennemførelse af aftalen indsættes der en særlig aftale om høring
   og bilæggelse af tvister (artikele XII), som skal hjælpe med til at tackle spørgsmål om den
   korrekte anvendelse af aftalen. Aftalens varighed fastsættes i første omgang til en periode på
   10 år, som derefter forlænges automatisk med yderligere perioder på fem år (artikel XIV).
   4.        KONKLUSION
   Kommissionen er af den opfattelse, at aftalen mellem Det Europæiske Atomenergifællesskab
   og Canadas regering om samarbejdet om brug af kerneenergi til fredelige formål, som foreslås
   vedtaget:
   – er i overensstemmelse med Rådets forhandlingsdirektiver af 27. juli 2009
   – opfylder målene om forenkling, opdatering og udvidelse af den nuværende aftale
   – bekræfter de to parters klare forpligtelser for så vidt angår ikke-spredning og et højt
       nukleart sikkerhedsniveau med henblik på at garantere fredelig og sikker brug af
       kerneenergi
   – er på linje med Fællesskabets politik for energiforsyningssikkerhed
   – vil betyde en yderligere styrkelse af de meget gode forbindelser mellem EU og Canada
       inden for det energipolitiske samarbejde.
   1
           INFCIRC/540.
DA                                               3                                                DA
 ---pagebreak---    Kommissionen opfordrer derfor Rådet til i overensstemmelse med artikel 101, stk. 2, i
   traktaten om oprettelse af Det Europæiske Atomenergifællesskab at godkende aftalen i bilaget
   mellem Det Europæiske Atomenergifællesskab og Canadas regering om samarbejde om brug
   af kerneenergi til fredelige formål.
DA                                              4                                               DA
 ---pagebreak---                                              BILAG
             AFTALE MELLEM CANADAS REGERING OG DET EUROPÆISKE
      ATOMENERGIFÆLLESSKAB (EURATOM) OM SAMARBEJDE OM BRUG AF
                           KERNEENERGI TIL FREDELIGE FORMÅL
                                          PRÆAMBEL
   Canadas regering og Det Europæiske Atomenergifællesskab (Euratom), i det følgende
   benævnt "Fællesskabet",
   SOM TAGER I BETRAGTNING, at Canadas regering og Fællesskabet har givet udtryk for
   et gensidigt ønske om udvikling af et nært samarbejde om fredelig og ikke-eksplosiv
   anvendelse af kerneenergi,
   SOM ØNSKER at samarbejde med hinanden om at fremme og styrke det bidrag, som
   udviklingen af anvendelsen af kerneenergi til fredelige formål kan yde til velfærd og velstand
   i Canada og Fællesskabet,
   SOM ANERKENDER, at aftalen mellem Canada og Det Europæiske Atomenergifællesskab
   om samarbejde inden for nuklear forskning, der blev undertegnet i 1998, omhandler
   samarbejde om fredelig, ikke-eksplosiv og ikke-militær anvendelse af kerneenergi på områder
   af fælles interesse for parterne,
   SOM BEKRÆFTER Canadas regerings, Fællesskabets og dets medlemsstaters regeringers
   stærke engagement i nuklear ikke-spredning, herunder styrkelse og effektiv anvendelse af de
   relaterede sikkerhedsforanstaltninger og ordninger for eksportkontrol i henhold til hvilke
   Canadas og Fællesskabets samarbejde om den fredelige anvendelse af kerneenergi skal finde
   sted,
   SOM BEKRÆFTER Canadas regerings, Fællesskabets og dets medlemsstaters regeringers
   støtte til målsætningerne for Den Internationale Atomenergiorganisation (i det følgende
   benævnt "IAEA") og dens kontrolsystem,
   SOM TAGER I BETRAGTNING, at Canada og alle Fællesskabets medlemsstater er parter i
   traktaten om ikke-spredning af kernevåben, i det følgende benævnt "NPT",
   SOM BEMÆRKER, at der anvendes nuklear sikkerhedskontrol i alle Fællesskabets
   medlemsstater, både i henhold til traktaten om oprettelse af Det Europæiske
   Atomenergifællesskab (i det følgende benævnt "Euratom-traktaten") og i henhold til de aftaler
   om sikkerhedskontrol, der er indgået mellem Fællesskabet, dets medlemsstater og IAEA,
   SOM BEMÆRKER, at der bør tages hensyn til de forpligtelser, som Canadas regering og
   regeringen i Fællesskabets enkelte medlemsstater har indgået inden for rammerne af Gruppen
   af Leverandører af Nukleart Materiale,
DA                                               5                                                DA
 ---pagebreak---    SOM ANERKENDER princippet om fri bevægelighed for nukleart materiale, udstyr, ikke-
   nukleart materiale og teknologi i Fællesskabet,
   SOM ER ENIGE OM, at aftalen bør være i overensstemmelse med Den Europæiske Unions
   og Canadas regerings internationale forpligtelser i henhold til Verdenshandelsorganisationens
   aftaler,
   SOM PÅ NY BEKRÆFTER Canadas regerings og Fællesskabets medlemsstaters regeringers
   engagement i deres bilaterale aftaler om brug af kerneenergi til fredelige formål,
   SOM TAGER I BETRAGTNING, at en ordning for et samarbejde om brug af kerneenergi til
   fredelige formål vil styrke en eksisterende frugtbar udveksling af erfaringer, give mulighed
   for gensidigt fordelagtige foranstaltninger og styrke solidariteten inden for Europa og på tværs
   af Atlanterhavet,
   ER BLEVET ENIGE OM FØLGENDE:
                                                 Artikel I
                                               Definitioner
   Medmindre andet er angivet, gælder følgende i denne aftale:
   1.       "parter" betyder Canadas regering på den ene side og Fællesskabet på den anden
            side; udtrykket "part" betyder en af ovennævnte "parter"
            "Fællesskabet" betyder såvel
                  (a)   den juridiske person, som er oprettet ved Euratom-traktaten, og
                  (b)   de territorier, for hvilke Euratom-traktaten gælder
   2.       "personer" betyder enhver fysisk person, virksomhed eller anden enhed, som er
            underkastet de gældende love og administrative bestemmelser inden for parternes
            respektive territoriale jurisdiktion, men omfatter ikke parterne
   3.       "kompetent myndighed" betyder:
                  (a)   for så vidt angår Canadas regering, den canadiske Nuclear Safety
                        Commission
                  (b)   for så vidt angår Fællesskabet, Europa-Kommissionen
            eller enhver anden myndighed, som den pågældende part til enhver tid måtte give
            den anden part skriftlig underretning om
   4.       "udstyr" betyder de maskiner eller anlæg, der er anført i bilag A.1 til denne aftale, og
            som er særlig egnet til anvendelse i kerneenergiprojekter
   5.       "ikke-nukleart materiale" betyder:
DA                                                  6                                                DA
 ---pagebreak---        Deuterium og tungt vand: deuterium, tungt vand (deuteriumoxid) og alle andre
       deuteriumforbindeler, hvor forholdet mellem antallet af deuterium- og
       hydrogenatomer er større end 1:5000 til brug i en atomreaktor.
       Grafit af nuklear kvalitet: grafit til brug i en atomreaktor som moderatormateriale af
       en renhedsgrad på mere end 5 ppm borækvivalenter og med en densitet, der er større
       end 1,50 g/cm3.
   6.  "nukleart materiale" betyder udgangsmaterialer og specielle fissile materialer som
       defineret i artikel XX i IAEA's vedtægter. Enhver beslutning, som måtte blive truffet
       af styrelsesrådet for IAEA i henhold til artikel XX i IAEA's vedtægter, og som
       medfører en ændring af listen over materialer, der betragtes som "udgangsmateriale"
       eller "specielt fissilt materiale", får kun virkning i henhold til denne aftale, når
       parterne skriftligt har underrettet hinanden om, at de accepterer den pågældende
       beslutning
   7.  "teknologi" har den betydning, der er defineret i bilag A til IAEA-dokumentet
       INFCIRC/254/rev.9/del 1 (Guidelines for Nuclear Transfers (retningslinjer for
       nukleare overførsler))
   8.  "fusionsprogram" betyder Euratom-programmet for forskning og uddannelse inden
       for kontrolleret termonuklear fusion som vedtaget ved afgørelse truffet af Rådet for
       Den Europæiske Union, jf. artikel 7 i Euratom-traktaten, samt ethvert yderligere
       program på det område vedtaget ved Rådets afgørelse
   9.  "tritium" henviser til forbindelser og blandinger, som indeholder tritium, hvor
       forholdet mellem antallet af tritium- og hydrogenatomer er større end 1 pp 1000
   10. "tritium-relateret udstyr og teknologi" betyder udstyr, der er specielt konstrueret og
       forberedt til produktion, genvinding, udvinding, koncentration eller håndtering af
       tritium og dets forbindeler og blandinger inden for rammerne af de særlige behov,
       der er knyttet til fusionprogrammet eller driften af trykvandsreaktorer
   11. "biprodukt" betyder specielt fissilt materiale, der gennem en eller flere successive
       eller ikke-successive processer er udledt af nukleart materiale, der er overført i
       medfør af denne aftale.
                                           Artikel II
                                              Mål
   1.  Formålet med denne aftale er at opstille rammerne for samarbejde mellem parterne
       om brug af kerneenergi til fredelige formål på grundlag af fælles fordel og
       gensidighed, og uden at parternes beføjelser indskrænkes.
   2.  Nukleart materiale, udstyr, ikke-nukleart materiale, tritium og tritium-relateret
       udstyr, der overføres i henhold til denne aftale, og nukleart materiale, der produceres
       som biprodukt anvendes udelukkende til fredelige formål; de må heller ikke
       anvendes til nukleare sprænglegemer eller til forskning og udvikling i forbindelse
       med sådanne sprænglegemer.
DA                                              7                                              DA
 ---pagebreak---                                               Artikel III
                                         Samarbejdsområder
   Samarbejdet i henhold til denne aftale angår den fredelige anvendelse af kerneenergi og kan
   bl.a. omfatte:
   (a)      levering af informationer om:
            i)    hygiejne og sikkerhed
            ii)   udstyr, anlæg og instrumenter (herunder levering af design, tegninger og
                  specifikationer)
            iii)  brug af nukleart materiale, ikke-nukleart materiale, udstyr, anlæg og
                  instrumenter (herunder fremstillingsprocesser og -specifikationer) og
            iv)   parternes eksterne nukleare bistandsprogrammer
   (b)      levering af nukleart materiale, ikke-nukleart materiale og udstyr
   (c)      teknologioverførsel, herunder videregivelse af oplysninger som defineret i litra a) i
            denne artikel, forudsat at de enkelte berørte medlemsstater i Fællesskabet accepterer,
            at sådanne overførsler finder sted inden for rammerne af denne aftale
   (d)      overførsel af udstyr, der af parterne er udpeget som udstyr, der er udformet,
            konstrueret eller taget i brug på grundlag af eller med brug af oplysninger indhentet
            fra den anden part, og som på tidspunktet for udpegelsen befinder sig inden for en af
            parternes jurisdiktion
   (e)      indkøb af udstyr og instrumenter
   (f)      brug af intellektuelle ejendomsrettigheder
   (g)      adgang til og anvendelse af udstyr og anlæg
   (h)      direkte eller indirekte overførsel af tritium med henblik på anvendelse heraf i
            fusionsprogrammet og af tritium-relateret udstyr og teknologi med henblik på
            anvendelse heraf i fusionsprogrammet eller driften af trykvandsreaktorer eller dets
            tilbagevenden til den leverende part
   (i)      samarbejde om planlægning og gennemførelse af parternes eksterne nukleare
            bistandsprogrammer
   (j)      andre områder af relevans for genstanden for denne aftale.
                                              Artikel IV
                               Materiale og udstyr omfattet af aftalen
   1.       Nukleart materiale, ikke-nukleart materiale, udstyr, tritium og tritium-relateret
            udstyr, der overføres mellem parterne eller deres respektive personer direkte eller
DA                                                 8                                               DA
 ---pagebreak---       gennem et tredjeland, er omfattet af denne aftale, så snart det befinder sig under
      modtagerpartens territoriale jurisdiktion, forudsat at den leverende part skriftligt har
      underrettet modtagerparten om den påtænkte overførsel, og modtagerparten skriftligt
      har bekræftet, at sådant materiale og udstyr vil være omfattet af denne aftale, og at
      den angivne modtager, såfremt denne ikke er identisk med modtagerparten, er en
      person, der er bemyndiget i modtagerpartens territoriale jurisdiktion.
   2. Bestemmelserne i denne aftale gælder for det i stk. 1 omhandlede nukleare materiale,
      ikke-nukleare materiale og udstyr, tritium og tritium-relateret udstyr, indtil det i
      overensstemmelse med procedurerne i det administrative arrangement er fastslået,
      –     at dette materiale og udstyr er blevet genoverført uden for modtagerpartens
            jurisdiktion
      –     at det nukleare materiale ikke længere kan anvendes til en nuklear aktivitet, der
            kan give anledning til sikkerhedskontrol som omhandlet i stk. 6, litra a), i
            artikel VII, eller at det i praksis ikke kan genvindes
      –     at udstyr og ikke-nukleart materiale ikke længere kan bruges til nukleare
            formål
      –     at tritium og tritium-relateret udstyr ikke længere kan bruges til
            fusionsprogrammet eller driften af trykvandsreaktorer
      –     eller at parterne er enige om, at de ikke længere skal være omfattet af denne
            aftalen.
   3. Teknologioverførsel er omfattet af denne aftale for de medlemsstater i Fællesskabet,
      der aftaler af lægge sådanne overførsler ind under rammene for denne aftale.
      Teknologi, der overføres mellem parterne eller deres respektive personer direkte eller
      gennem et tredjeland, er omfattet af denne aftale, så snart det befinder sig under
      modtagerpartens territoriale jurisdiktion, forudsat at den leverende part skriftligt har
      underrettet modtagerparten om den påtænkte overførsel, og modtagerparten skriftligt
      har bekræftet, at sådanne materialer og udstyr vil være omfattet af denne aftale, og at
      den angivne modtager, såfremt denne ikke er identisk med modtagerparten, er en
      person, der er bemyndiget i modtagerpartens territoriale jurisdiktioner.
   4. Tritium og tritium-relateret udstyr og teknologi vil udelukkende blive anvendt til
      fusionsprogrammet og trykvandsreaktorer.
   5. Foruden det materiale og udstyr, der i henhold til stk. 1 er omfattet af denne aftale, er
      følgende materiale, nukleart materiale og udstyr omfattet af denne aftale:
      i)    ikke-nukleart materiale eller nukleart materiale, der er produceret eller
            oparbejdet ved brug af de anlæg, der er omfattet af denne aftale, og som er
            opført i bilag A.2
      ii)   nukleart materiale, der er produceret eller oparbejdet ved brug af ethvert
            nukleart materiale eller ikke-nukleart materiale, der er omfattet af denne aftale,
            og
DA                                              9                                               DA
 ---pagebreak---       iii)   udstyr, som modtagerparten, eller den leverende part efter høring og aftale med
             modtagerparten, har udpeget som værende designet, konstrueret, fremstillet
             eller drevet på grundlag af eller ved brug af teknologi, der omfattet af denne
             aftale, og som er overført i henhold til stk. 1.
                                          Artikel V
                              Gennemførelsesarrangementer
   1. Bestemmelserne i denne aftale gennemføres i god tro og således, at hindringer,
      forsinkelser og utidig indblanding i Canadas og Fællesskabets nukleare aktiviteter
      undgås, og den forsigtige forvaltningspraksis, der er nødvendig for en økonomisk
      forsvarlig og sikker gennemførelse af de nukleare aktiviteter, følges.
   2. Bestemmelserne i denne aftale anvendes ikke til sikring af kommercielle eller
      industrielle fordele eller til indblanding i parternes eller bemyndigede personers
      interne eller internationale kommercielle eller industrielle interesser, indblanding i
      parternes eller Fællesskabets medlemsstaters regeringers nukleare politik, hindring af
      fremme af en fredelig og ikke-eksplosiv anvendelse af nuklear energi, hindring af
      den frie bevægelighed for materiale og udstyr, som hører under (eller om hvilket det
      er underrettet, at de vil komme til at høre under) denne aftale enten inden for
      parternes territoriale jurisdiktion eller mellem Canadas regering og Fællesskabet.
   3. Under gennemførelsen af bestemmelserne i denne aftale handler Canada,
      Fællesskabet og dets medlemsstater i overensstemmelse med bestemmelserne i
      konventionen om nuklear sikkerhed (IAEA Information Circular INFCIRC/449), den
      fælles konvention om sikker håndtering af brugt brændsel og radioaktivt affald
      (IAEA Information Circular INFCIRC/546), konventionen om bistand i tilfælde af
      kernekraftuheld eller strålingsfare (IAEA Information Circular INFCIRC/336) og
      konventionen om hurtig anvendelse af kernekraftuheld (IAEA Information Circular
      INFCIRC/335).
   4. De kompetente myndigheder hos begge parter skal indføre et administrativt
      arrangement, som skal sikre en effektiv gennemførelse af bestemmelerne af denne
      aftale, og skal konsultere hinanden med regelmæssige mellemrum eller på ethvert
      andet tidspunkt efter anmodning fra en af de kompetente myndigheder.
   5. I overensstemmelse med parternes love, administrative bestemmelser og politikker
      kan den administrative arrangment omfatte procedurer med henblik på bl.a. at:
      (a)    opnå skriftligt samtykke fra den anden part forud for overførsel af nukleart
             materiale, ikke-nukleart materiale, udstyr eller teknologi, der er omfattet af
             aftalen som nærmere angivet i artikel VII, stk. 6, litra d)
      (b)    styre generiske genoverførsler af nukleart materiale, ikke-nukleart materiale,
             udstyr eller teknologi
      (c)    rapportere om og føre regnskab med beholdninger af nukleart materiale, der er
             omfattet af denne aftale i henhold til principperne om ækvivalens, fungibilitet
             og proportionalitet
DA                                            10                                             DA
 ---pagebreak---             (d)    afgøre, om materiale eller udstyr ikke længere er omfattet af aftalen i
                   overensstemmelse med bestemmelserne i artikel IV, stk. 2.
   6.       Et administrativt arrangement, der er indgået i henhold til stk. 4 i denne artikel, kan
            ændres ved skriftlig aftale mellem parternes kompetente myndigheder.
                                               Artikel VI
                                                Berigning
   Forud for berigning af nukleart materiale omfattet af denne aftale til tyve (20) procent U-235
   eller derover skal der indhentes skriftligt samtykke fra begge parter, og IAEA skal underrettes
   herom. Betingelserne for anvendelse af uran beriget op til tyve (20) procent eller derover skal
   anføres i det skriftlige samtykke. Parterne kan vedtage et arrangement til fremme af
   gennemførelsen af denne bestemmelse.
                                               Artikel VII
                   Internationale overførsler og handel med nukleare materialer
   1.       Nukleare overførsler, der finder sted i medfør af samarbejdsaktiviteterne, skal
            opfylde de relevante internationale forpligtelser, som Fællesskabet, dets
            medlemsstater og Canadas regering har indgået vedrørende brug af kerneenergi til
            fredelige formål, jf. stk. 6 i denne artikel.
   2.       Parterne skal så vidt muligt bistå hinanden ved indkøb af nukleart materiale, ikke-
            nukleart materiale, udstyr og andre fornødenheder i forbindelse med forsknig,
            udvikling og produktion vedrørende kerneenergi, der foretages af en af parterne eller
            af personer i Fællesskabet eller under Canadas regerings jurisdiktion.
   3.       Videreførelse af samarbejdet i medfør af denne aftale vil være betinget af gensidigt
            tilfredsstillende anvendelse af det sikkerheds- og kontrolsystem, Fællesskabet har
            oprettet i overensstemmelse med Euratom-traktaten, og af de foranstaltninger for
            regnskabsføring med brug af nukleart materiale, ikke-nukleart materiale og udstyr,
            der er indført af Canadas regering.
   4.       Bestemmelserne i denne aftale må ikke benyttes til at hindre den frie bevægelighed
            for nukleart materiale, ikke-nukleart materiale, udstyr, tritium, tritium-relateret
            udstyr og teknologi på Fællesskabets territorium.
   5.       Overførsler af nukleart materiale og ydelse af hertil knyttede tjenester skal finde sted
            på rimelige handelsvilkår. Gennemførelsen af dette stykke indskrænker ikke
            anvendelsen af Euratom-traktaten og den deraf afledte ret.
   6.       a)     Overførsler af nukleart materialer skal foregå på følgende betingelser:
                   i)     I Fællesskabet, Euratoms sikkerhedskontrol i henhold til Euratom-
                          traktaten og IAEA's sikkerhedskontrol i overensstemmelse med følgende
                          aftaler om sikkerhedskontrol, for så vidt de er relevante, og sådan som de
                          måtte blive ændret og erstattet, så længe der gælder bestemmelser om
                          dækning som forudsat i ikke-spredningstraktaten:
DA                                                  11                                               DA
 ---pagebreak---       –      aftalen mellem Fællesskabets kernevåbenfrie stater, Det Europæiske
             Atomenergifællesskab og Den Internationale Atomenergiorganisation,
             som trådte i kraft den 21. februar 1977 (offentliggjort som
             INFCIRC/193)
      –      aftalen mellem Frankrig, Det Europæiske Atomenergifællesskab og Den
             Internationale Atomenergiorganisation, som trådte i kraft den 12.
             september 1981 (offentliggjort som INFCIRC/290) og udgør Frankrigs
             frivillige tilbud om en aftale med organisationen. Aftalen mellem Det
             Forenede Kongerige, Det Europæiske Atomenergifællesskab og Den
             Internationale Atomenergiorganisation, som trådte kraft den 14. august
             1978 (offentliggjort som INFCIRC/263) og udgør Det Forenede
             Kongeriges frivillige tilbud om en aftale med organisationen
      –      de tillægsprotokoller, der blev indgået den 22. september 1998, og som
             trådte i kraft den 30. april 2004 på grundlag af det dokument, der blev
             offentliggjort som INFCIRC/540 (Strengthened Safeguards System, Part
             II (skærpet sikkerhedskontrolsystem, del II)).
      ii)    I Canada, IAEA's sikkerhedskontrol i henhold til aftalen mellem Canada
             og Den Internationale Atomenergiorganisation om anvendelse af
             sikkerhedskontrol i forbindelse med traktaten om ikke-spredning af
             kernevåben, der trådte i kraft den 21. februar 1972 (offentliggjort som
             INFCIRC/164), suppleret med en tillægsprotokol, der er indgået den 24.
             september 1998 på grundlag af et dokument, der er offentliggjort som
             INFCIRC/164/Add.1 (Strengthened Safeguards System, Part II), og som
             trådte i kraft den 8. september 2000.
   b) Hvis anvendelsen af en aftale med IAEA, jf. stk. 6, af en eller anden grund
      suspenderes eller afbrydes i Fællesskabet eller Canada, skal den pågældende
      part indgå en aftale med IAEA, der giver samme effektivitet og dækning som
      sikkerhedskontrolaftalerne i nr. i) eller ii) i stk. 6, litra a), eller, hvis dette ikke
      er muligt,
      - skal Fællesskabet på sin side anvende sikkerhedskontrol, der bygger på
      Euratoms sikkerhedskontrolsystem, og som giver samme effektivitet og
      dækning som sikkerhedskontrolaftalerne i nr. i) i stk. 6, litra a) eller, hvis dette
      ikke er muligt,
      - skal parterne træffe foranstaltninger til anvendelse af sikkerhedskontrol, som
      giver samme effektivitet og dækning som sikkerhedskontrolaftalerne i nr. i)
      eller ii) i stk. 6, litra a).
   c) Der skal anvendes fysiske beskyttelsesforanstaltninger på et niveau, som til
      enhver tid opfylder mindst kriterierne i bilag C til IAEA Information Circular
      INFCIRC/254/rev. 9/Part 1 (Guidelines for Nuclear Transfers). Foruden dette
      dokument vil Fællesskabets medlemsstater eller Europa-Kommissionen og
      Canada, når de anvender fysiske beskyttelsesforanstaltninger, henvise til
      henstillingerne i IAEA Information Circular INFCIRC/225/rev. 5 (Nuclear
      Security Recommendations on Physical Protection of Nuclear Material and
DA                                      12                                                     DA
 ---pagebreak---                   Nuclear Facilities). International transport omfattes af bestemmelserne i den
                  internationale konvention om fysisk beskyttelse af nukleart materiale (IAEA
                  Information Circular INFCIRC/274/Rev.1) og af IAEA regulativer for sikker
                  transport af ratioaktive materialer (IAEA Safety Standards Series No. TS-R-1).
            d)    Nukleart materiale, ikke-nukleart materiale, udstyr og teknologi, der er
                  omfattet af denne aftale, må ikke overføres uden for modtagerpartens
                  territoriale jurisdiktion uden forudgående skriftligt samtykke fra den leverende
                  part, medmindre det sker i overensstemmelse med litra e).
            e)    Ved denne aftales ikrafttræden udveksler begge parters kompetente
                  myndigheder lister over tredjelande, hvortil den anden part har givet tilladelse
                  til at foretage genoverførsler af naturligt uran, depleteret uran, andre
                  udgangsmaterialer, uran beriget til under 20 % i isotopen U235 og ikke-
                  nukleare materialer. Hver parts kompetente myndigheder underretter den anden
                  om ændringer i sin liste over tredjelande. Der fastsættes procedurer, som er
                  acceptable for parterne i forbindelse med sådanne genoverførsler.
            f)    Genoverførsler af materialer og udstyr, der er omfattet af denne aftale, uden for
                  parternes jurisdiktion skal foregå inden for rammerne for de tilsagn, der er
                  afgivet af gruppen af nukleare leverandørlande (Nuclear Suppliers Group) som
                  anført i IAEA Information Circular INFCIRC/254/Rev. 9/Part 1.
            g)    Genoverførsel af tritium og tritium-relateret udstyr uden for parternes
                  territorier må kun finde sted efter forudgående skriftlig tilladelse fra den
                  pågældende part.
                                               Artikel VIII
                                              Oparbejdning
   Parterne giver deres samtykke til oparbejdning af nukleart brændsel, der indeholder nukleart
   materiale omfattet af denne aftale, forudsat at oparbejdningen finder sted i overensstemmelse
   med betingelserne i bilag B.
                                                Artikel IX
                                        Intellektuel ejendomsret
   Parterne sikrer, at intellektuelle ejendomsrettigheder, der er skabt, og teknologi, der er
   overført som led i samarbejdet under denne aftale, nyder passende og effektiv beskyttelse i
   overensstemmelse med relevante internationale aftaler og gældende lovgivning i Canada og i
   Den Europæiske Union og Fællesskabet eller deres medlemsstater.
                                                Artikel X
                                       Udveksling af oplysninger
   1.       a)    Parterne kan give hinanden og personer i Fællesskabet eller under Canadas
                  regerings jurisdiktion adgang til oplysninger, som de ligger inde med
                  vedrørende spørgsmål, der er omfattet af denne aftale.
DA                                                  13                                              DA
 ---pagebreak---       b)     Videregivelse af oplysninger, der er modtaget fra en tredjepart på betingelser,
             der udelukker videregivelse, er ikke omfattet af denne aftale.
      c)     Oplysninger, som den leverende part anser for at have handelsværdi, må kun
             videregives på de af parterne angivne betingelser.
   2. a)     Parterne fremmer og letter udveksling af oplysninger mellem personer under
             Canadas regerings jurisdiktion på den ene side og personer i Fællesskabet på
             den anden side vedrørende spørgsmål omfattet af denne aftale.
      b)     Oplysninger, der ejes af sådanne personer, videregives kun med disses
             samtykke og på de af dem angivne betingelser.
   3. Parterne skal så vidt muligt yde hinanden eller personer i Fællesskabet eller under
      Canadas regerings jurisdiktion teknisk rådgivning ved udstationering af eksperter
      eller på andre måder, som kan aftales.
   4. Hver part skal så vidt muligt i sine egne skoler eller anlæg tilvejebringe – og andre
      steder i Canada eller i Fællesskabet bistå med at tilvejebringe – uddannelse i emner,
      der er relevante for den fredelige anvendelse af kerneenergi, for studerende og
      praktikanter, som anbefales af den anden part.
                                        Artikel XI
                                         Lovvalg
   1. Samarbejde i henhold til denne aftale finder sted i overensstemmelse med gældende
      love og forskrifter i Canada og i Den Europæiske Union og Fællesskabet og
      internationale aftaler, som parterne har tiltrådt. For Fællesskabets vedkommende
      forstås ved gældende love også Euratom-traktaten og den deraf afledte ret.
   2. Hver part er over for den anden part ansvarlig for at sikre, at bestemmelserne i denne
      aftale, for Canadas vedkommende, accepteres og overholdes af alle landets
      regeringsforetagender og alle personer under dets jurisdiktion, og, for Fælesskabets
      vedkommende, af alle personer i Fællesskabet, som er bemyndiget i medfør af denne
      aftale.
   3. De reviderede udgaver af de IAEA-dokumenter og Information Circulars, der er
      nævnt i denne aftale, vil blive taget i betragtning og gjort gældende, når det er aftalt
      mellem parterne.
                                        Artikel XII
                             Høring og bilæggelse af tvister
   1. På anmodning af en af parterne mødes parternes repræsentanter i nødvendigt omfang
      for at konsultere hinanden om spørgsmål i tilknytning til gennemførelsen af denne
      aftale,    for    at    overvåge      gennemførelsen      af     aftalen  og     drøfte
      samarbejdsforanstaltninger, der supplerer de i aftalen fastsatte foranstaltninger.
      Sådanne konsultationer kan også finde sted i form af brevveksling.
DA                                           14                                                DA
 ---pagebreak---    2.       Enhver tvist, der opstår ved fortolkningen eller anvendelsen af denne aftale, og som
            ikke ved forhandling eller på anden måde bilægges mellem parterne, skal på
            begæring af en af parterne forelægges en voldgiftsret, der sammensættes af tre
            voldgiftsmænd. Hver af tvistens parter udpeger en voldgiftsmand, og de to således
            udpegede voldgiftsmænd vælger en tredje, der ikke er statsborger i nogen af parterne,
            og som skal være formand. Har en af parterne ikke inden tredive dage efter
            indgivelse af begæringen om voldgift udpeget en voldgiftsmand, kan den anden part
            anmode præsidenten for Den Internationale Domstol om at udpege en voldgiftsmand
            for den part, der ikke har udpeget en voldgiftsmand. Er den tredje voldgiftmand ikke
            valgt inden tredive dage efter udpegelsen eller udnævnelsen af voldgiftsmænd for
            begge parterne, kan hver af parterne anmode præsidenten for Den Internationale
            Domstol om at udnævne den tredje voldgiftsmand. Et flertal af voldgiftsrettens
            medlemmer er beslutningsdygtigt, og alle beslutninger træffes ved flertalsafgørelse
            af alle voldgiftsrettens medlemmer. Voldgiftsproceduren fastsættes af retten. Rettens
            afgørelser er bindende for begge parter og gennemføres af dem. Voldgiftsmændenes
            honorar fastsættes på samme grundlag som for ad hoc-dommere ved Den
            Internationale Domstol.
                                               Artikel XIII
                                             Bilagenes status
   Bilagene til denne aftale udgør en integrerende del af denne aftale. Såfremt Canadas regering
   og Europa-Kommissionen har afgivet fælles skriftligt samtykke, kan bilagene ændres, uden at
   aftalen ændres.
                                               Artikel XIV
                                        Ikrafttræden og varighed
   1.       Denne aftale træder i kraft på datoen for den sidste skriftlige underretning om, at
            parterne har afsluttet de interne procedurer, som er nødvendige for, at aftalen kan
            træde i kraft.
   2.       Denne aftale forbliver i kraft i en periode på ti år. Derefter forlænges aftalen
            automatisk med ti år ad gangen, medmindre en af parterne senest seks måneder inden
            udløbet af en sådan yderligere periode meddeler den anden part, at den har til hensigt
            at opsige aftalen.
   3.       Hvis en af parterne eller en af Fællesskabets medlemsstater overtræder nogen af
            aftalens materielle bestemmelser, kan den anden part ved en skriftlig meddelelse helt
            eller delvis suspendere eller opsige samarbejdet i henhold til denne aftale. Ingen af
            parterne tager noget skridt i så henseende, før de har hørt hinanden med henblik på at
            nå til enighed om, hvordan forholdene skal afhjælpes, og inden for hvilken tidsfrist.
            Der skrides først ind, hvis de aftalte foranstaltninger ikke er truffet inden for den
            aftalte tidsfrist, eller hvis der ikke er opnået enighed inden for en tidsperiode, der
            fastsættes af parterne.
DA                                                  15                                             DA
 ---pagebreak---    4.       Denne aftale afløser den aftale, der blev undertegnet af parterne den 6. oktober,
            19592, og som blev ændret i 1959, 1978, 1981, 1985 og 1991.
   Aftalen er udfærdiget i to eksemplarer på bulgarsk, tjekkisk, dansk, nederlandsk, engelsk,
   estisk, finsk, fransk, tysk, græsk, ungarsk, italiensk, lettisk, litauisk, maltesisk, polsk,
   portugisisk, rumænsk, slovakisk, slovensk, spansk og svensk, idet alle 22 tekster har samme
   gyldighed.
   TIL BEKRÆFTELSE HERAF har undertegnede, der er behørigt bemyndiget dertil,
   underskrevet denne aftale.
   For Det Europæiske Atomenergifællesskab For Canadas regering
   2
           EFT 1165/59.
DA                                              16                                              DA
 ---pagebreak---                                           BILAG A.1 - Udstyr
   1.       Kernereaktorer og specielt konstrueret eller forberedt udstyr og komponenter hertil
   1.1.     Komplette kernereaktorer
   1.2.     Kernereaktorbeholdere
   1.3.     Maskiner til indsætning og udtagning af reaktorbrændsel
   1.4.     Kontrolstænger til kernereaktorer og andet udstyr
   1.5.     Trykrør til kernereaktorer
   1.6.     Zirconiumrør
   1.7.     Pumper til primært kølemiddel
   1.8.     Interne dele til kernereaktorer
   1.9.     Varmevekslere
   1.10.    Instrumenter til detektering og måling af neutroner
   2.       Anlæg til oparbejdning af bestrålede brændselselementer og udstyr, som er specielt
            konstrueret eller forberedt hertil
   2.1.     3.1. Maskiner til sønderdeling af bestrålede brændselselementer
   2.2.     Opløsningstanke
   2.3.     Udstyr til opløsningsmiddelekstraktion
   2.4.     Opbevarings- eller lagertanke for kemikalier
   3.       Anlæg til produktion af brændselselementer til kernereaktorer og udstyr, som er
            specielt konstrueret eller forberedt hertil
   4.       Anlæg til separation af isotoper af naturligt uran, depleteret uran eller specielt fissilt
            materiale og andet udstyr end analyseinstrumenter, som er speciel konstrueret eller
            forberedt hertil
   4.1.     Gascentrifuger samt samlinger og komponenter, der er specielt konstrueret eller
            forberedt til brug i gascentrifuger
   4.1.1.   Roterende komponenter
   4.1.2.   Statiske komponenter
   4.2.   Specielt konstruerede eller forberedte hjælpesystemer, udstyr og komponenter til
   gascentrifugeberigningsanlæg
   4.2.1. Fødesystemer samt produkt- og restudtagningssystemer
DA                                                 17                                                  DA
 ---pagebreak---    4.2.2. Samlerørsystemer
   Specielt konstruerede eller forberedte rørsystemer og samlesystemer til håndtering af UF6 i de
   enkelte centrifugekaskader
   4.2.3. Specielle afspærrings- og reguleringsventiler
   4.2.4. UF6-massespektrometre/ionkilder
   4.2.5. Frekvensomformere
   4.3.    Udstyr og komponenter, der er specielt konstrueret eller forberedt til brug ved
   berigning ved gasdiffusion
   4.3.1. Gasdiffusionsbarrierer
   4.3.2. Diffusionshuse
   4.3.3. Kompressorer og blæsere
   4.3.4. Akseltætninger
   4.3.5. Varmevekslere til afkøling af UF6
   4.4.    Specielt konstruerede eller forberedte hjælpesystemer, udstyr og komponenter til brug
   ved berigning ved gasdiffusion
   4.4.1. Fødesystemer samt produkt- og restudtagningssystemer
   Specielt konstruerede eller forberedte processsystemer, der kan arbejde ved tryk på 300kPa
   (45psi) eller mindre
   4.4.2.   Samlerørsystemer
   4.4.3.   Vakuumsystemer
   4.4.4.   Specielle afspærrings- og reguleringsventiler
   4.4.5.   UF6-massespektrometre/ionkilder
   4.5.    Specielt konstruerede eller forberedte systemer, udstyr og komponenter til brug i
   anlæg til aerodynamisk berigning
   4.5.1.   Separationsdyser
   4.5.2.   Vortexrør
   4.5.3.   Kompressorer og blæsere
   4.5.4.   Akseltætninger
   4.5.5.   Varmevekslere til gaskøling
DA                                                18                                              DA
 ---pagebreak---    4.5.6.   Huse til separationselementer
   4.5.7.   Fødesystemer samt produkt- og restudtagningssystemer
   4.5.8.   Samlerørsystemer
   4.5.9.   Vakuumsystemer og -pumper
   4.5.10. Specielle afspærrings- og reguleringsventiler
   4.5.11. UF6-massespektrometre/ionkilder
   4.5.12. Systemer til separation af UF6 og bæregas
   4.6.   Specielt konstruerede eller forberedte systemer, udstyr og komponenter til brug i
   anlæg til berigning ved kemisk udveksling eller ionbytning
   4.6.1.   Væske-væske-ekstraktionskolonner (kemisk udveksling)
   4.6.2.   Væske-væske-centrifugalkontaktorer (kemisk udveksling)
   4.6.3.   Systemer og udstyr til reduktion af uran (kemisk udveksling)
   4.6.4.   Systemer til fremstilling af fødeblandinger (kemisk udveksling)
   4.6.5.   Uranoxidationssystemer (kemisk udveksling)
   4.6.6.   Hurtigt-reagerende ionbytterharpikser/adsorbenter (ionbytning)
   4.6.7.   Ionbytterkolonner (ionbytning)
   4.6.8.   Ionbyttertilbageløbssystemer (ionbytning)
   4.7.   Specielt konstruerede eller forberedte systemer, udstyr og komponenter til brug i
   laserbaserede berigningsanlæg
   4.7.1.   Uranfordampningssystemer (AVLIS)
   4.7.2.   Systemer til håndtering af flydende uranmetal (AVLIS)
   4.7.3.   Samlesystemer til "produkt" og "rest" af uranmetal (AVLIS)
   4.7.4.   Huse til separatormoduler (AVLIS)
   4.7.5.   Supersoniske ekspansionsdyser (MLIS)
   4.7.6.   Uranpentafluoridproduktkollektorer (MLIS)
   4.7.7.   UF6-/bæregaskompressorer (MLIS)
   4.7.8.   Akseltætninger (MLIS)
   4.7.9.   Fluoreringssystemer (MLIS)
DA                                                19                                        DA
 ---pagebreak---    4.7.10. UF6-massespektrometre/ionkilder (MLIS)
   4.7.11. Fødesystemer samt produkt- og restudtagningssystemer (MLIS)
   4.7.12. Systemer til separation af UF6 og bæregas (MLIS)
   4.7.13. Lasersystemer (AVLIS, MLIS og CRISLA)
   4.8.    Specielt konstruerede eller forberedte systemer, udstyr og komponenter til brug i
   anlæg til berigning ved plasmaseparation
   4.8.1.   Mikrobølgegeneratorer og -antenner
   Specielt konstruerede eller forberedte mikrobølgegeneratorer og –antenner til fremstilling
   eller accelerering af ioner
   4.8.2.   Ion-exciteringspoler
   4.8.3.   Systemer til generering af uranplasma
   4.8.4.   Systemer til håndtering af flydende uranmetal
   4.8.5.   Samlesystemer til "produkt" og "rest" af uranmetal
   4.8.6.   Huse til separatormoduler
   4.9.    Specielt konstruerede eller forberedte systemer, udstyr og komponenter til brug i
   anlæg til berigning ved elektromagnetisk separation
   4.9.1.   Elektromagnetiske isotopseparatorer
   4.9.2.   Højspændingsstrømforsyninger
   4.9.3.   Magnetstrømforsyninger
   5.      Anlæg til produktion eller koncentration af tungt vand,              deuterium  og
   deuteriumforbindelser, og specielt konstrueret eller forberedt udstyr hertil
   5.1.     Vand-hydrogensulfid-udvekslingstårne
   5.2.     Blæsere og kompressorer
   5.3.     Ammoniak-hydrogen-udvekslingstårne
   5.4.     Fyldmateriale til tårnene og cirkulationspumper
   5.5.     Ammoniak-crakningsenheder
   5.6.     IR-absorptionanalysatorer
   5.7.     Katalytiske brændere
   5.8.     Komplette tungtvandsforbedringssystemer eller søjler dertil
DA                                                20                                          DA
 ---pagebreak---    6.      Anlæg til omdannelse af uran og plutonium til anvendelse i produktionen af
   brændselselementer og separation af uranisotoper som defineret i henholdvis punkt 4 og 5 og
   udstyr, som er specielt konstrueret eller forberedt dertil
   6.1.    Anlæg til omdannelse af uran og udstyr specielt konstrueret eller forberedt dertil
   6.1.1. Specielt    konstruerede      eller    forberedte    systemer     til   omdannelse      af
   uranmalmkoncentrater til UO3
   6.1.2.   Specielt konstruerede eller forberedte systemer til omdannelse af UO3 til UF6
   6.1.3.   Specielt konstruerede eller forberedte systemer til omdannelse af UO3 til UO2
   6.1.4.   Specielt konstruerede eller forberedte systemer til omdannelse af UO2 til UF4
   6.1.5.   Specielt konstruerede eller forberedte systemer til omdannelse af UF4 til UF6
   6.1.6.   Specielt konstruerede eller forberedte systemer til omdannelse af UF4 til uranmetal
   6.1.7.   Specielt konstruerede eller forberedte systemer til omdannelse af UF6 til UO2
   6.1.8.   Specielt konstruerede eller forberedte systemer til omdannelse af UF6 til UF4
   6.1.9.   Specielt konstruerede eller forberedte systemer til omdannelse af UO2 til UC14
   6.2.    Anlæg til omdannelse af plutonium og udstyr specielt konstrueret eller forberedt dertil
   6.2.1. Specielt konstruerede eller forberedte systemer til omdannelse af plutoniumnitrat til
   oxid
   6.2.2.   Specielt konstruerede eller forberedte systemer til fremstilling af metallisk plutonium
DA                                                 21                                                DA
 ---pagebreak---                             BILAG A.2 – Komplette anlæg
   1. Kernereaktorer
   2. Anlæg til oparbejdning af bestrålede brændselselementer
   3. Anlæg til produktion af brændselselementer til kernereaktorer
   4. Anlæg til separation af isotoper af naturligt uran, depleteret uran eller særligt fissilt
      materiale
   5. Anlæg til produktion       eller  koncentration    af  tungt   vand,    deuterium og
      deuteriumforbindelser
   6. Anlæg til omdannelse af plutonium.
DA                                         22                                                   DA
 ---pagebreak---                                       BILAG B - Oparbejdning
   Nedenstående retningslinjer dækker oparbejdning og oplagring og anvendelse af plutonium:
   (a)     den part, der planlægger oparbejdning og oplagring og anvendelse af plutonium, skal
           have givet et fast tilsagn om ikke-spredning og fortsat opretholde dette
   (b)     alt nukleart materiale, der er genstand for et tilsagn om fredelig anvendelse i anlæg,
           der beskæftiger sig med oparbejdning og oplagring og anvendelse af plutonium, skal
           være omfattet af IAEA-sikkerhedskontrol
   (c)     alt nukleart materiale, der er genstand for et tilsagn om fredelig anvendelse i anlæg,
           der beskæftiger sig med oparbejdning og de efterfølgende oplagrings- og
           anvendelsesaktiviteter, herunder tilhørende transport, skal være genstand for
           tilstrækkelige fysiske beskyttelsesforanstaltninger
   (d)     der skal indføres gensidigt tilfredsstillende procedurer for underretning og
           materialerapportering mellem parterne
   (e)     den part, der planlægger oparbejdning og oplagring og anvendelse af plutonium, skal
           forelægge en beskrivelse af det nuværende og planlagte kerneenergiprogram,
           herunder især en detaljeret beskrivelse af de politiske, retlige og lovgivningsmæssige
           elementer, der er relevante for sådanne aktiviteter
   (f)     parterne skal enes om periodiske og rettidige høringer, hvor bl.a. de informationer,
           der fremlægges under retningslinje (e), bør opdateres, og hvor væsentlige ændringer i
           kerneenergiprogrammet i størst muligt omfang tages under overvejelse
   (g)     den planlagte oparbejdning og oplagring af plutonium kan kun finde sted, så længe
           den pågældende parts tilsagn om ikke-spredning ikke ændres, og så længe som det
           tilsagn om periodiske og rettidige høringer, der henvises til i retningslinje (f),
           efterkommes.
DA                                               23                                               DA
 ---pagebreak---                                   UDKAST TIL PROTOKOLLAT
   I forbindelse med aftalen mellem Canadas regering og Det Europæiske Atomenergifællesskab
   (EURATOM) om samarbejde om brug af kerneenergi til fredelige formål, undertegnet den
   […] (i det efterfølgende benævnt "aftalen"), fører de undertegnede herved følgende aftaler til
   protokols:
   (1)      Med henvisning til bestemmelserne i artikel IV, stk. 3, bekræftes det, at de kun
            gælder for teknologioverførsler, der foretages mellem Canada og de medlemsstater,
            der har udtrykt vilje til at lægge sådanne overførsler, der er anført i bilaget til dette
            protokollat, ind under området for aftalen.
   (2)      Med henvisning til bestemmelserne i artikel IV, stk. 5, litra i), er det underforstået, at
            det er parternes hensigt at betragte nukleart materiale med udenlandsk herkomst og
            ikke-nukleart materiale, der fremstilles eller forarbejdes i et komplet anlæg som
            omhandlet i bilag A.2, og som blev leveret af den anden part, som værende genstand
            for de forpligtelser, der er anført i aftalen, herunder forpligtelserne om
            regnskabsføring og rapportering i artikel V, stk. 5, litra c).
   (3)      Hvad angår artikel IV, stk. 5, litra ii), ønsker parterne at understrege, at "ikke-
            nukleart materiale" henviser til ikke-nukleart materiale leveret i betydelige mængder
            til den anden part med henblik på at blive anvendt som moderator.
   (4)      Med henvisning til den liste, der er anført i bilag A.2, bekræftes det, at denne liste
            ikke gælder for overførsel af udstyr angivet i bilag A.1, og at det eneste formål med
            listen i bilag A.2 er i relation til anvendelsen af artikel IV, stk. 5, litra i) og iii), som
            er begrænset til fuldstændige anlæg.
   UNDERTEGNET i Bruxelles, den […]
   For Det Europæiske Atomenergifællesskab                        For Canadas regering
   BILAG
   Liste over EU-medlemsstater, der har udtrykt vilje til at lægge teknologioverførsel ind under
   rammerne for denne aftale.
DA                                                  24                                                    DA


title: Rådets henstilling af 17. februar 2015 om meddelelse af decharge til Kommissionen for gennemførelsen af transaktionerne under Den Europæiske Udviklingsfond (8. EUF) for regnskabsåret 2013

text:
               24.2.2015

               DA

               Den Europæiske Unions Tidende

               C 66/1

         RÅDETS HENSTILLING
   af 17. februar 2015
   om meddelelse af decharge til Kommissionen for gennemførelsen af transaktionerne under Den Europæiske Udviklingsfond (8. EUF) for regnskabsåret 2013
   (2015/C 66/01)
   RÅDET FOR DEN EUROPÆISKE UNION,
   som henviser til traktaten om Den Europæiske Unions funktionsmåde,
   som henviser til fjerde AVS-EØF-konvention, undertegnet den 15. december 1989 i Lomé (1) og ændret ved aftalen undertegnet på Mauritius den 4. november 1995 (2),
   som henviser til den interne aftale mellem repræsentanterne for medlemsstaternes regeringer, forsamlet i Rådet, om finansiering og forvaltning af Fællesskabets bistand inden for anden finansprotokol til fjerde AVS-EF-konvention (3) (»den interne aftale«), der bl.a. opretter Den Ottende Europæiske Udviklingsfond (8. EUF), særlig artikel 33, stk. 3,
   som henviser til finansforordning 98/430/EF af 16. juni 1998 vedrørende samarbejdet med henblik på udviklingsfinansiering under fjerde AVS-EF-konvention (4), særlig artikel 66-74,
   som har gennemgået forvaltningsregnskabet og status pr. den 31. december 2013 vedrørende transaktionerne under 8. EUF samt Revisionsrettens årsberetning om 8., 9. og 10. Europæiske Udviklingsfonds (EUF's) aktiviteter, vedrørende regnskabsåret 2013, med Kommissionens svar, der er indeholdt i denne beretning (5), og
   som tager følgende i betragtning:

               (1)

               Europa-Parlamentet meddeler i henhold til artikel 33, stk. 3, i den interne aftale Kommissionen decharge for den finansielle forvaltning af 8. EUF efter henstilling fra Rådet.

               (2)

               Kommissionens gennemførelse af alle transaktioner under 8. EUF i regnskabsåret 2013 har været tilfredsstillende,

         HENSTILLER til Europa-Parlamentet, at det meddeler Kommissionen decharge for gennemførelsen af transaktionerne under 8. EUF for regnskabsåret 2013.

      Udfærdiget i Bruxelles, den 17. februar 2015.

            På Rådets vegne

         J. REIRS

            Formand

      (1)  EFT L 229 af 17.8.1991, s. 3.

      (2)  EFT L 156 af 29.5.1998, s. 3.

      (3)  EFT L 156 af 29.5.1998, s. 108.

      (4)  EFT L 191 af 7.7.1998, s. 53.

      (5)  EUT C 398 af 12.11.2014, s. 289.